IL-MIRAKLU TAL-MANNA 'San Nikola kien juri ħniena matul ħajtu, u għadu juri l-istess ħniena matul ħajtu, u għadu juri l-istess ħniena wara mewtu. Likwidu li jagħti s-saħħa jnixxi mill-qabar tiegħu, il-morda jżuruh b'numru kbir, u dan l-ilma jagħtihom is-saħħa' (Mill-liturġijja). Il-manna ta' San Nikola, li fl-imgħoddi kienet magħrufa bħala żejt, hija likwidu pur u ċar li jinġabar fil-qabar tal-Qaddis, liema qabar jinsab fil-kripta tal-Basilika ta' Bari. Dan il-fenominu mhux faċli tispjegah. Huwa assolutament eskluż li dan hu xi ilma li jidħol minn barta l-qabar, kemm il-għaliex l-għadam jinsab merfugħ f'post fejn l-ilma ma jistax jippenetra, kif ukoll mill- analisi, li saret ħafna drabi, ta' dan l-istess likwidu. Indipendentament mid-diversi soluzzjonijiet li ġew suġġeriti, mill- ispjegazzjonijiet li ngħataw, natutali u sopranaturali, ta' dan il-fenom- inu, il-manna tibqa' vera relikwija, għaliex hija likwidu li mess ma' l- għadam tal-Qaddis. Għalhekk hija xi ħaġa li tista' tingħata l-istess qima u devozzjoni li tingħata lir-relikwiji tal-qaddisin. Il-manna kienet toħroġ ukoll fil-qabar li kien hemm fil-Bażilika ta' Mvra, immedjatament wara l-mewt ta' San Nikola, kif jixhdu n-numru kbir ta' ħajjiet tal-Qaddis, li nkitbu, kif ukoll l-ħafna paneġiriċi dwarhu. Kollha jfaħħru l-qawwa mirakoluża ta' din il-manna. Jaffermaw li l- urna li fiha kien hemm il-ġisem mejjet ta' San Nikola kienet mimlijja b'din il-manna. Anke meta l-fdal tal-Qaddis ġie meħud f'Bari, dan il- fenomenu baqgħa sejjer bla waqfien. Ħafna pellegrini kienu jżuru l- qabar tiegħu f'Bari minħabba f'dan il-fatt tal-manna. Minn dak li ġie stabbilit fil-perijodu bejn l-1954 u l-1957, jidher ċar li l-manna kienet toħroġ mill-għadam tal-Qaddis. Fl-1954, minħabba xi xogħlijiet ta' restawr li kienu qegħdin isiru fil-kripta, il-fdal ta' San Nikola ġie mneħħi minn posthu u l-għadam poġġut f'urna apposta. dan dam 3 snin sħaħ espost għall-qima tad-devoti. Iktar minn darba l- għadam deher imxarrab b'ċertu likwidu. Barra minn dan, l-imħadda li fuqha l-għadam kien poġġut, din ukoll dehret imxarrba, meta l-fdal tal- Qaddis, ġie mneħħi biex jerġa' jiġi poġġut fil-qabar. Din l-imħadda tal- ħarir, mtabba, għadha merfugħa sallum. Sa mill-1980, il-manna, tiġi uffiċjalment, miġbura kull sena, fid-9 ta' Mejju, festa tat-'Translazzjoni', mir-rettur tal-Bażilika, fil-preżenza tad- delegat pontifiċju, l-Arċisqof ta' Bari, kif ukoll fil-preżenza ta' numru kbir ta' saċerdoti u ta' fidili, wara li ssir ċelebrazzjoni reliġjuża solenni. Fl-aħħar taċ-ċelebrazzjoni, l-Arċisqof ibierek lil kulħadd bil-flixkun tal- kristall li fih ġie miġbur dan il-likwidu prezzjuż. (Ikompli f'Paġna 31) 28 (Ikompli minn Paġna 29) Id-devoti sa minn dejjem irrikorrew għall-Qaddis prottettur, biex jaqilgħu s-saħħa fir-ruħ u fil-ġisem, permezz ta' l-użu tal-manna. Il- manna li tiġi mqassma lid-devoti hija ilma komuni li miegħu tiġi mħallta kwantità żgħira ta' ''manna puta'. Dan il-likwidu li aktarx jinżamm fi flixken żgħar, jinxtorob mill-marid, jew inkella jiġi wżat forma ta' dlik fejn ikun hemm l-uġiegħ. L-użu tal-manna, jnissel tama ta' fejqan f'dawk li jużawh, waqt illi b'fiduċja kbira f'Alla jitolbu l-interċessjoni, u l-protezzjoni tal-'Qaddis tal-Mitakii'. Ir-relikwi tal-Qaddisin, u l-manna nistgħu nqisuha bħala waħda minn dawn ir-relikwi, għandhom jgħinuna biex insaħħu l-fidi u t-tama tagħna f'Alla. Inħossuhom ta' għajnuna fid-debbolizzi tagħna ta' bnedmin. Garage għal bejgħ Garage 24 ft. x 12 ft. fl-area ta' Fonzu, fi Triq l-Għolja. Għal aktar informazzjoni mingħand Eusebio Buhagiat jew ċemplu 607434.